《得京中书》
宋代·林希逸

故心人在贻书及，秃鬓翁惭信道痴。千卷一琴甘隐矣，五穷三揖喜延之。

空山剩拟藏书去，好景祇愁得句迟。倚杖看云陶处士，乐夫天命又何疑。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。